Op 'n plaas in Afrika - Art And Entertainment - Windhoek Express
Monday, June 01st, 2020 06:21:00
Yolanda Nel 'n Skynbare gelukkige paartjie ervaar 'n leë nes wanneer hul enigste seun universiteit toe gaan. En kort daarna word die mat onder die vrou se voete geruk.
Holiday in the Wild is die verhaal van Kate (Kristin Davis), wie se huwelik skielik deur haar man beëindig word – dit pas ná sy 'n tweede wittebrood in Afrika bespreek. Sy besluit om self die wilde Afrika te tem, gereed vir 'n vyf-ster safari in Zambië.
In Afrika aangekom, ontmoet sy vir Derek (Rob Lowe), die vlieënier wat haar na die luukse vakansiebestemming moet neem. Skielik land hulle in die veld – om 'n olifantkalfie te help wie se ma deur stropers afgemaai is.
Daar en dan besluit Kate – 'n veearts – om die luukse vakansie te verruil en eerder na die olifantjie om te sien.
Die storielyn is niks nuut nie en vertel 'n storie soos baie reeds vertel het. Holiday in the Wild is egter 'n heerlike manier om 90 minute deur te bring en is dit 'n lekker manier om die komende Kersfeesseisoen in te lui. Boonop beaam dit net weer dat dit moontlik is om op enige ouderdom ware geluk te vind.
Die film is op 1 November op Netflix bekendgestel. Volgens Oprahmag.com is die film by 'n bestaande olifant-reservaat verfilm.
Bahalwe dat ek 'n groot Rob Lowe én Kristin Davis van Sex in the City-faam is, werk dié tweetjies fantasties op die kleinskerm saam. WE gee dit 4 uit 5.